ESTE PERMIS SA SE SAVÂRSEASCA SLUJBA ÎNMORMÂNTARII SI A SOROACELOR DE POMENIRE CELOR CARE SE INCINEREAZA? Problema incinerarii sau crematiunii, adica aceea a arderii trupurilor celor morti, în loc de a fi înmormântati, s-a mai pus în discutie în Biserica noastra În privinta incinerarii Biserica nu are un canon expres care sa interzica acest lucru si acest fapt se datoreaza aparitiei sau, mai bine-zis, introducerii acestei practici în viata Bisericii mult mai târziu, adica dupa încheierea colectiei oficiale canonice a Bisericii Ortodoxe Ea a constituit obiectul unor studii, polemici si atitudini generate de înfiintarea în Bucuresti a Crematoriului "Cenusa" Ea se pune si astazi, mai ales ca incinerarea a devenit o practica destul de curenta în ultima vreme Pentru a raspunde la întrebarea ridicata, socotim necesare câteva lamuriri în legatura cu practica incinerarii Ceea ce trebuie spus mai întâi este faptul ca înmormântarea, îngroparea sau înhumarea a fost practica de început a oamenilor în legatura cu ramasitele pamântesti Incinerarea a aparut mult mai târziu în viata unor popoare si a constituit o practica separata de înmormântare sau unita cu aceasta La vechile popoare civilizate: persi, babilonieni si egipteni s-a practicat înhumarea, îmbalsamarea de la egipteni fiind un privilegiu rezervat celor din familiile regale La greci si la romani s-a practicat la început tot înmormântarea, incinerarea fiind introdusa mult mai târziu pentru diverse categorii de cetateni: regi, eroi, aristocrati si în general, cei bogati La evrei s-a practicat tot înhumarea, ca de altfel la toate popoarele semite, arderea trupurilor fiind cunoscuta numai în cazuri de exceptie, ca un fel de pedeapsa maxima pentru crime îngrozitoare În ceea ce priveste pe crestini, acestia, provenind în marea lor majoritate la început dintre evrei, au practicat numai înhumarea Ceea ce este interesant e faptul ca si crestinii care au provenit din lumea greco-romana au adoptat tot practica înhumarii, înlaturând, acolo unde exista, incinerarea Fenomenul a fost mai interesant pentru popoarele necrestine care, sub influenta crestinismului, au adoptat înhumarea, înlaturând incinerarea Din marturiile scripturistice, patristice, istorice si arheologice, reiese fara îndoiala ca Biserica crestina a practicat de la început si practica si astazi înmormântarea ca unica modalitate de tratare a ramasitelor pamântesti Ea corespunde mai întâi învataturii Bisericii despre trup si datoriile fata de el, trup care trebuie sa se descompuna în pamântul din care a fost luat, fara interventia fortata si autoritara a omului în natura creata de Dumnezeu Practica aceasta se bazeaza pe traditia mostenita de la evrei, dar si pe faptul ca trupul Mântuitorului a fost înmormântat De la primele convertiri ale pagânilor la crestinism, observam respectarea acestei practici, ceea ce înseamna ca ea avea autoritate apostolica Mai târziu, când ritualul înmormântarii a fost alcatuit de Biserica si dezvoltat în timp, pâna la formele pe care le cuprinde astazi, acesta a fost aplicat sau adaptat la practica înhumarii, ca fiind singura acceptata si consfintita de traditia Bisericii Nicaieri nu se pomeneste de incinerare în practica Bisericii crestine De aceea, Biserica n-a fost pusa vreodata sa ia o hotarâre privitoare la incinerare, fiindca aceasta nu s-a practicat în traditia ei Practica unica, generalizata în Biserica crestina din epoca apostolica pâna astazi, a fost înmormântarea Introducerea ei în viata Bisericii a venit o data cu ideile secularizante ale revolutiei franceze, încercând sa înlocuiasca o practica milenara cu una noua, careia dorea sa-i dea un simbolism deosebit de cel crestin Incinerarea începe în cadrul Bisericii crestine cu anul 1874 când s-a construit primul crematoriu la Milano De la aceasta data si pâna în vremea noastra, numarul crematoriilor s-a înmultit, incinerarea devenind o practica obisnuita în toate marile orase ale lumii cu îngramadiri mari de populatii În majoritatea din acestea se practica mai ales pentru motive de salubritate si urbanism În privinta incinerarii, Biserica Ortodoxa se bazeaza pe traditia milenara consacrata de aceasta care considera ca înmormântarea este practica corecta pe care ea trebuie sa o accepte si sa o cultive socotind incinerarea ca pe o practica interzisa pentru credinciosii ei Daca ne referim la Biserica Ortodoxa Româna, aceasta s-a pronuntat prin cel mai înalt for al ei, Sfântul Sinod, înca din anul 1928, în problema incinerarii Fiind pus în fata unei atitudini ce trebuia exprimata, datorita atmosferei care se crease prin înfiintarea crematoriului din Bucuresti, Sfântul Sinod, în sedinta din 15 iunie 1928, a hotarât mai întâi urmatoarele: 1 Preotii sa previna din vreme pe enoriasi, atragându-le atentia ca, în cazul când cineva dintre ei ar voi sa se incinereze, Biserica le va refuza orice asistenta religioasa; 2 Înainte de oficierea slujbei de prohodire a unui mort, preotul respectiv sa aiba grija sa se informeze pe lânga familia mortului, la care cimitir se va înmormânta cel decedat; 3 Celor ce totusi au fost incinerati sau se vor incinera sa fi se refuze orice serviciu religios, atât la moarte, cât si dupa moarte Problema incinerarii a fost reluata si în sedinta Sfântului Sinod din 22 februarie 1933, în care s-a hotarât ca instructiunile formulate în sedinta din 15 iunie 1928, cu privire la incinerare, sa se comunice tuturor chiriarhilor spre a le pune în vedere preotilor, în scopul aplicarii lor De asemenea, a hotarât ca chestiunea incinerarii sa se trimita la sediul Comisiei pentru doctrina si viata religioasa spre a preciza daca în cazurile de incinerare fortata si fara voia sa a vreunui credincios, i s-ar putea da asistenta bisericeasca Hotarârea Sf Sinod a fost aplicata trimitându-se tuturor eparhiilor hotarârea din 15 iunie 1928 pentru a fi comunicata preotilor, cu ordinul de a lua cunostinta si a se conforma Hotarârea a fost adusa la cunostinta preotilor si pe alte cai, iar în ordinul din 18 septembrie 1933, dat în urma unui caz de abatere de la hotarâre, s-a facut precizarea ca "pentru orice abatere de la hotarârea luata de Sfântul Sinod, în respectul doctrinei si practicii Sfintei noastre Biserici Crestine Ortodoxe, preotii vor fi opriti de la toata lucrarea preoteasca si trimisi în judecata Consistoriului Spiritual Eparhial, spre aspra sanctionare" Asadar, Biserica Ortodoxa Româna are o atitudine clar exprimata fata de cei care s-au incinerat sau se vor incinera Din 1928 si 1933, Sfântul Sinod al Bisericii Ortodoxe Române nu a revenit asupra acestei hotarâri, asa, încât ea exprima punctul de vedere oficial al Bisericii noastre De aceea este de datoria oricarui slujitor al Bisericii Ortodoxe Române sa respecte aceste hotarâri, încercând sa lamureasca si sa determine si pe credinciosi sa respecte traditia milenara a înhumarii În cazul în care este chemat sa oficieze slujba înmormântarii celor care urmeaza a fi incinerati, preotul trebuie sa refuze categoric, cu atât mai mult, cu cât stie ca solicitarea a venit si din convingeri sau practici atee, care, în acest caz, arata dispret fata de învatatura Bisericii si de traditia ei veche si venerabila Cazul este aproape identic cu sinuciderea pentru care Biserica nu admite oficierea slujbei înmormântarii, pe motiv ca sinucigasul s-a substituit lui Dumnezeu, curmându-si viata pe care nu si-a dat-o el, ci Dumnezeu Asadar, nu savârsim nici slujba Înmormântarii si nici slujbele de la soroacele de pomenire a celor morti, rânduite de Biserica, celor care se incinereaza Ceea ce este mai dureros este însa faptul ca, profitând de lipsa de informare a credinciosilor si de buna lor credinta, preoti caterisiti sau depusi din treapta savârsesc slujba înmormântarii în însasi incinta crematoriului, fara stirea si controlul autoritatii bisericesti si civile Este unul din abuzurile care se cer neîntârziat curmate Cât priveste meschinaria exprimata nu de mult în presa de catre un parlamentar, care facea apel la economisirea de haine, lemn si ciment, recomandând incinerarea, consideram ca este cea mai grosolana sfidare si ignorare a unei laturi atât de importante a spiritualitatii ortodoxe românesti, care este cultul mortilor, si o lipsa totala de respect fata de oameni care, pentru toata truda pe care si-o dau sub soare, merita macar un rând de haine si patru scânduri cu care sa plece din aceasta viata Bibliografie: Pr prof dr Nicolae D Necula: "Traditie si înnoire în slujirea liturgica", ed Episcopiei Dunarii de Jos Galati, 1996 http://www parohiamacin4 org/incinerarea htm 